Laima Kamzola

Laima Kamzola (dzimusi  Rīgā) ir latviešu galda hokejiste, Latvijas sieviešu galda hokeja izlases spēlētāja, 2019. gada pasaules vicečempione individuāli un 2017. gada pasaules čempione komandas sastāvā. Pārstāv Ventspils Jaunrades nama galda hokeja klubu "VJN Ventspils".

 Sportiskā karjera 

Galda hokeja turnīros piedalās kopš 2009. gada rudeņa. Trenēties sākusi pie Aleksandra Žernovoja Ventspils Jaunrades namā; treniņos skolas komandas interesēs iesaistījuši brāļi Rūdolfs un Matīss. Tā paša gada decembrī pirmoreiz piedalījās pusprofesionālās sacensībās, kurās netiek šķiroti vecumi un dzimumi — Rīgas kausā. 2010. gada pavasarī Latvijas sieviešu čempionātā tika izcīnīta 5. vieta no 10, un turpmāk vietas ik gadus uzlabojās, līdz 2014. gadā Kamzola kļuva par Latvijas sieviešu čempioni, atkārtojot to nākamajā gadā. Tika gūti panākumi arī starptautiskajās sacensībās, tā, 2011. gadā tika izcīnīta bronzas medaļa prestižajā atklātajā Zviedrijas sieviešu čempionātā.Galda hokejisti spēkojās Zviedrijā  Ventas balss, 2011.02.10 Tomēr individuālās vietas pasaules un Eiropas čempionātos nebija augstas, jo spēki tajos tika taupīti Latvijas sieviešu izlases spēlēm. Ar pirmo Kamzolas parādīšanos pasaules čempionātā 2013. gadā Latvijas dāmu izlase pirmo reizi vēsturē tika pie pasaules čempionāta sudraba medaļām. Ar 2015. gadu Kamzola sāka retāk piedalīties vietējā līmeņa sacensībās, taču palika viena no Latvijas dāmu reitinga un izlases līderēm. Vienlaikus viņa piedalījās galda hokeja iesācēju turnīru rīkošanā un vadīšanā Ventspilī.Turnīrs iesācējiem Galda hokejā - Ventspils Jauniešu māja

2017. gadā Latvijas dāmu izlase Čehijas pilsētā Liberecā pirmoreiz vēsturē kļuva par pasaules čempionēm, turklāt izšķirošo uzvaru pret krietni spēcīgākajām krievietēm guva Kamzola.Латвийские хоккеистки — чемпионки мира!  Vesti.lv/bb.lvSporta centrs: Latvijas sieviešu galda hokeja izlase - Pasaules čempiones

2019. gadā Laima Kamzola Baltkrievijā izcīnīja individuāli otro vietu pasaules čempionātā sievietēm, piekāpjoties tikai Igaunijas sportistei un trenerei Marijai Saveļjevai. Sieviešu izlase šoreiz izcīnīja trešo vietu, kas atbilda tās reitingam pirms sacensībām.Россиянки лучшие в мире в 5-й раз!  Федерация Настольного Хоккея Санкт-Петербурга, 2019-06-18, Виталий СкоробогатовVentas Balss: Ventspilniekiem medaļas pasaules čempionātā , 18. jūnijs 2019 Pēc 2019. gada sacensībās ilgstoši nestartēja, tomēr 2024. gadā atkal kļuva par Eiropas čempioni komandas sastāvā.Eiropas 2024. gada čempionāta izslēgšanas spēļu rezultāti

 Ārpussporta darbība  

Kopš 2010. gada piedalās starptautiskajos elektronisko dekoru konkursos, vienā no tiem izcīnījusi 1. vietu Meistaru klasē, sekmīgi piedalījusies erudīcijas un mācību priekšmetu Latvijas mēroga sacensībās. Skolu pabeigusi ar teicamām sekmēm.2015./2016. absolventi  (...) - #432.

No 2015. gada līdz 2018. gadam darbojās Ventspils Jauniešu domes valdē.

No 2016. līdz 2019. gadam mācījusies RTU Datorzinātnes un informācijas tehnoloģiju fakultātē, intelektuālo robotizēto sistēmu bakalaura studiju programmā. 2016.—2018. gados vadījusi elektronikas nodarbības skolēniem Rīgas Franču licejā, 2017.—2018. gados strādājusi par inženieri uzņēmumā TestDevLab.Profils Linked.in

 Galerija 

 Atsauces 

 Ārējās saites 
 ITHF profils 
 Tablehockey.me profils

Kategorija:1997. gadā dzimušie
Kategorija:Rīgā dzimušie
Kategorija:Galda hokejisti